CELEX: 32011R1302
Language: hr
Date: 2011-12-09 00:00:00
Title: Provedbena uredba Komisije (EU) br. 1302/2011 od 9. prosinca 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               185
            
         32011R1302
   
               L 330/15
            
            
               SLUŽBENI LIST EUROPSKE UNIJE
            
            
               09.12.2011.
            
         
      PROVEDBENA UREDBA KOMISIJE (EU) br. 1302/2011
   od 9. prosinca 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a ciljem primjene tarifa i drugih mjera u vezi s robnom razmjenom
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana nakon od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Plastična boca od polietilena sa zatvaračem i osnovom okruglog oblika.
               Proizvod ima visinu od oko 20 cm i kapacitet 0,5 litre.
               Proizvod je konstruiran za umetanje u držač za boce na biciklima, a koristi se za prijenos pića.
               
                   (1) Vidjeti fotografiju.
            
            
               3923 30 10
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 3923, 3923 30 i 3923 30 10.
               Budući da je proizvod plastična boca s čepom koji ne sadrži nikakve druge elemente, kao što su, na primjer, odvojive čaše za piće, te budući da se koristi za prijenos osvježavajućih pića, ne može se smatrati stolnim proizvodom, kuhinjskim proizvodom ili ostalim kućanskim proizvodom pod tarifnim brojem 3924. Stoga se isključuje razvrstavanje pod tarifni broj 3924.
               Budući da je ovo proizvod za prijenos ili pakiranje robe, razvrstava se pod tarifni broj 3923 (vidjeti Napomene uz pojašnjenje Harmoniziranoga sustava tarifnom broju 3923, točka (a) prvog stavka).
            
         
      
   
      (1)  Fotografija je isključivo informativne prirode.